CELEX: 32012D0822
Language: hu
Date: 2012-12-19 00:00:00
Title: 2012/822/EU, Euratom: A Bizottság végrehajtási határozata ( 2012. december 19. ) a héasajátforrás-alap kiszámítása céljából az utolsó előtti évnél korábbi évekre vonatkozó statisztikák használatának, bizonyos ügyleti kategóriák figyelmen kívül hagyásának és bizonyos közelítő becslések alkalmazásának a Németországi Szövetségi Köztársaság számára való engedélyezéséről szóló 90/179/Euratom, EGK határozat módosításáról (az értesítés a C(2012) 9569. számú dokumentummal történt)

21.12.2012   
            
            
               HU
            
            
               Az Európai Unió Hivatalos Lapja
            
            
               L 352/65
            
         A BIZOTTSÁG VÉGREHAJTÁSI HATÁROZATA
   (2012. december 19.)
   a héasajátforrás-alap kiszámítása céljából az utolsó előtti évnél korábbi évekre vonatkozó statisztikák használatának, bizonyos ügyleti kategóriák figyelmen kívül hagyásának és bizonyos közelítő becslések alkalmazásának a Németországi Szövetségi Köztársaság számára való engedélyezéséről szóló 90/179/Euratom, EGK határozat módosításáról
   (az értesítés a C(2012) 9569. számú dokumentummal történt)
   (Csak a német nyelvű szöveg hiteles)
   (2012/822/EU, Euratom)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 13. cikkére,
   mivel:
   
               (1)
            
            
               A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (2) 370. cikke értelmében azok a tagállamok, amelyek 1978. január 1-jén adóztatták a X. melléklet A. részében felsorolt ügyleteket, továbbra is adóztathatják azokat; ezeket az ügyleteket figyelembe kell venni a héasajátforrás-alap meghatározására.
            
         
               (2)
            
            
               A 2006/112/EK irányelv 371. cikke értelmében azok a tagállamok, amelyek 1978. január 1-jén mentesítették a X. melléklet B. részében felsorolt ügyleteket, az egyes érintett tagállamokban az említett időpontban fennálló feltételek mellett továbbra is mentesíthetik azokat; ezeket az ügyleteket figyelembe kell venni a héasajátforrás-alap meghatározására.
            
         
               (3)
            
            
               A tagállamok a 89/465/EGK tizennyolcadik tanácsi irányelv (3) 1. cikke 2. pontjának a) alpontja értelmében 1991. január 1-jei hatállyal már nem mentesíthetik a 77/388/EGK hatodik tanácsi irányelv (4) F. mellékletének 13. pontjában felsorolt ügyleteket; így a Bizottság által a héasajátforrás-alap meghatározása céljából ebben az összefüggésben adott engedélyeket is vissza kell vonni.
            
         
               (4)
            
            
               Németország esetében a Bizottság az 1553/89/EGK, Euratom rendelet alapján elfogadta a héasajátforrás-alap kiszámítása céljából az előző évnél korábbi évekre vonatkozó statisztikák használatának, bizonyos ügyleti kategóriák figyelmen kívül hagyásának és bizonyos közelítő becslések alkalmazásának Németország számára – 1989. január 1-jei hatállyal – való engedélyezéséről szóló 90/179/Euratom, EGK határozatot (5).
            
         
               (5)
            
            
               A Bizottság felkérte Németországot egyfelől annak ellenőrzésére, hogy az említett, Németország számára kifejezett időbeli korlátozás nélkül nyújtott engedélyek továbbra is szükségesek-e, másfelől arra, hogy ezt a Bizottság felé is erősítse meg; Németország megerősítette, hogy a hatodik irányelv F. mellékletének 13. pontjában említett ügyletek figyelmen kívül hagyására vonatkozó engedélyre és a 2006/112/EK irányelv X. melléklete B. részének 3. pontjában említett ügyletek kapcsán bizonyos közelítő becslések alkalmazására vonatkozó engedélyre már nem tart igényt; így a Bizottság által a héasajátforrás-alap meghatározása céljából ebben az összefüggésben adott engedélyeket is vissza kell vonni.
            
         
               (6)
            
            
               Az uniós szabályok egyértelműsége és átláthatósága érdekében az elavult vagy nem alkalmazott rendelkezéseket célszerű hatályon kívül helyezni.
            
         
               (7)
            
            
               Az e határozatban előírt intézkedések összhangban vannak a saját forrásokkal foglalkozó tanácsadó bizottság véleményével,
            
         ELFOGADTA EZT A HATÁROZATOT:
   1. cikk
   (1)   A 90/179/Euratom, EGK határozat 2. cikkének 3. pontját el kell hagyni.
   (2)   A 90/179/Euratom, EGK határozat 3. cikkének 3. pontját el kell hagyni.
   2. cikk
   Ennek a határozatnak a Németországi Szövetségi Köztársaság a címzettje.
   
      Kelt Brüsszelben, 2012. december 19-én.
      
         
            a Bizottság részéről
         
         Janusz LEWANDOWSKI
         
            a Bizottság tagja
         
      
   
   
      (1)  HL L 155., 1989.6.7., 9. o.
   
      (2)  HL L 347., 2006.12.11., 1. o.
   
      (3)  HL L 226., 1989.8.3., 21. o.
   
      (4)  HL L 145., 1977.6.13., 1. o.
   
      (5)  HL L 99., 1990.4.19., 22. o.